Στρογγυλό Ποσειδωνίας Σύρου

Το Στρογγυλό Ποσειδωνίας είναι μικρή ακατοίκητη βραχονησίδα που βρίσκεται απέναντι από την παραλία Κόμητο στο νοτιοδυτικό τμήμα της Σύρου. Η όψη του νησιού παραπέμπει σε πτερύγιο καρχαρία.

Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Ποσειδωνίας.

Σε μικρή απόσταση βρίσκεται το επίσης ακατοίκητο νησάκι Σχινονήσι, ενώ ανατολικά της Σύρου, δίπλα στη νησίδα Διδύμη υπάρχει μία ακόμα βραχονησίδα με το όνομα Στρογγυλό. 

 Εξωτερικοί σύνδεσμοι 
Δήμος Σύρου - Ερμούπολης 

 Παραπομπές 

Κατηγορία:Βραχονησίδες της Σύρου